Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: szóló, 4/1996. (I. 18.) Korm. rendelet szerinti közgazdász
Paragraph Index: 647

6. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások és gyakorlati jegyek megszerzéséből, vizsgák — beszámoló, kollokvium, szigorlat — letételéből, valamint szakmai gyakorlatok elvégzéséből, a szakdolgozat elkészítéséből és záróvizsgából tevődik össze. 6.1. Általánosan kötelező szigorlatok Az 5.1. pontban felsorolt témakörökből a szak jellegének megfelelően legalább 2 szigorlat. Nem közgazdász szakképzettségűek esetében, közgazdasági tudományágakra épülő továbbképzési szakok tantervében, az egyik szigorlat kötelezően a közgazdaságtani (makro- és mikroökonómia) vagy a gazdaságpolitikai, illetve pénzügyi ismeretekből áll. Egyéb társadalomtudományi ágakra épülő szakok esetében, az egyik szigorlat mindenki esetében a szociológia, a politológia, illetve a kommunikáció tárgyköreiből kerül ki. Az 5.2. pontban a szakot, illetve a szakirányt kifejező témakörökből 2—4 szigorlat. 6.2. A szakdolgozat A szakdolgozat a szakirányú képzettségnek megfelelő, alkotó jellegű szakmai feladat, amelynek elkészítésével a hallgató igazolja azt, hogy képes az elsajátított ismeretanyag gyakorlati alkalmazására, a témakörébe tartozó feladatok kreatív megoldására, önálló szakmai munka végzésére. 6.3. A záróvizsga 6.3.1. A záróvizsgára bocsátás feltételei A tantervben előírt követelmények teljesítése: — a megadott számú gyakorlati jegy megszerzése, vizsgák — beszámoló, kollokvium — letétele, — a tantervben előírt szakmai gyakorlatok elvégzése, — két bíráló által elfogadott szakdolgozat, — legalább egy idegen nyelvből középfokú, C típusú állami vagy azzal egyenértékű nyelvvizsga, 6.3.2. A záróvizsga részei — megadandó szakmai tárgyakból átfogó (komplex) szóbeli és/vagy írásbeli vizsga, — a szakdolgozat megvédése. 1999/7. szám 6.3.3. A záróvizsga eredménye A két opponens véleményének figyelembevételével a szakdolgozat védésére adott érdemjegy, valamint a szóbeli vizsgára — annak egyes részeire is tekintettel — adott érdemjegy egészre kerekített átlaga.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes